༄༅།།རྒྱ་ནག་གི་རྒྱལ་ས་པེ་ཅིང་དུ་ཕྱག་བཏབ་པའི་དབྱུང་ཧེ་གུང་ངམ།བོད་སྐད་དུ་དགའ་ལྡན་བྱིན་ཆགས་གླིང་དུ་གྲགས་པའི་དགོན་པའི་ཉེ་འཁོར་དུ་རྒྱ་མི་རིགས་ཀྱི་སྲོལ་རྒྱུན་མཚོན་པའི་ལྒང་ཞུ་དམར་པོ་བཀལ་བ་དང་བོད་པའི་སྲོལ་རྒྱུན་མཚོན་པའི་ཀླུང་རྟ་བཙུགས་ཏེ་དར་ལྕོག་འཐེན་པའི་ཚོང་ཁང་དང་ཟ་ཁང་།ཇ་སོགས་འཚང་ཁ་ཤིག་ཤིག་ཡོད་པའི་ས་གནས་དེ་ཉིད་རྒྱ་བོད་ཧོར་གྱི་མི་མང་ཁག་ཅིག་གིས་འཚོ་ཐབས་འཚོལ་ཡུལ་གཙོ་བོ་ཞིག་ཡིན་པར་མ་ཟད།དབྱུང་ཧེ་གུང་ནི་པེ་ཅིང་ལ་ལྟ་སྐོར་དུ་སླེབས་པའི་རྒྱལ་ཁབ་ཕྱི་ནང་གཉིས་ཀྱིས་འགྲུལ་བ་རྣམས་ངེས་པར་དུ་མཆོད་མཇལ་དང་ལྟ་སྐོར་དུ་ཡོང་ས་གཙོ་བོ་ཞིག་ཀྱང་ཡིན་མོད།འོན་ཀྱང་ད་ལྟ་རྒྱ་ནག་གཞུང་གིས་པེ་ཅིང་གྲོང་ཁྱེར་དང་དབྱུང་ཧེ་གུང་གི་ཉེ་འཁོར་གྱི་གནའ་བོའི་སྲོལ་རྒྱུན་གྱི་ཁྱད་ཆོས་རྣམས་སླར་གསོ་བྱེད་ཀྱིན་ཡོད་ཅེས་བསྒྲགས་ཏེ་དབྱུང་ཧེ་གུང་གི་ཉེ་འཁོར་གྱི་སྲང་ལམ་ཁག་གི་ཚོང་ཁང་དང་ཟ་ཁང་།ཇ་ཁང་རྣམས་བཤིག་འགོ་ཚུགས།ས་ཁུལ་དེའི་མི་མང་ཚོས་རྒྱ་ནག་གཞུང་གིས་གནའ་བོའི་སྲོལ་རྒྱུན་གྱི་རྣམ་པ་གཅེས་འཛིན་བྱེད་ཀྱི་ཡོད་ཅེས་ཁ་གཡང་སྒྲོགས་ནས་མི་མང་གི་ས་ཁང་འཕྲོག་རྒྱུའི་ཐབས་ཇུས་ཤིག་ལག་ལེན་བསྟར་གྱིན་འདུག་ཅེས་སྐྱོན་བརྗོད་བྱེད་ཀྱི་ཡོད་པ་རེད།